rejauldu/bengali-wikipedia huggingface dataset:
লিশটেনস্টাইন ( ; ), আনুষ্ঠানিকভাবে লিশটেনস্টাইনের প্রিন্সিপালিটি (, ) মধ্য ইউরোপের একটি স্থলবেষ্টিত রাষ্ট্র। এটি পৃথিবীর ক্ষুদ্রতম স্বাধীন রাষ্ট্রগুলির মধ্যে একটি। দেশটির মোট আয়তন মাত্র ১৬০ বর্গকিলোমিটার। ফাডুৎস শহর লিশটেনস্টাইনের রাজধানী।  মোটামুটি ত্রিভুজাকৃতির ছবির মত সুন্দর রাষ্ট্রটি আল্পস পর্বতমালার অভ্যন্তরে রাইন নদীর উপত্যকার একটি অংশে অবস্থিত। ছোট্ট এই স্থলবেষ্টিত দেশটির উত্তরে ও পূর্বে অস্ট্রিয়া, এবং পশ্চিমে ও দক্ষিণে সুইজারল্যান্ড। সুইজারল্যান্ডের সাথে লিশটেনস্টাইনের পশ্চিম সীমান্তের পুরোটাই রাইন নদী দ্বারা নির্ধারিত হয়েছে। দক্ষিণের পার্বত্য অঞ্চলে উপত্যকাটি সরু হলেও উত্তরে এটি ধীরে ধীরে প্রসারিত হয়ে উর্বর নিম্নভূমিতে পরিণত হয়েছে। লিশটেনস্টাইনের প্রায় ৪০% এলাকা রাইন উপত্যকা নিয়ে গঠিত, বাকিটা পর্বতময়। উত্তরের অংশ ওবারলান্ড এবং দক্ষিণের অংশ উন্টারলান্ড নামে পরিচিত।   লিশটেনস্টাইন একটি রাজপুত্র-রাজ্য (principality), অর্থাৎ একজন রাজপুত্র এলাকাটি শাসন করেন। প্রতিবেশী রাষ্ট্র সুইজারল্যান্ডের মত লিশটেনস্টাইনও একটি নিরপেক্ষ রাষ্ট্র। রাজ্যটি ১৭১৯ সালে প্রতিষ্ঠিত হয় এবং ১৮০৬ সালের ৬ই আগস্ট এটি স্বাধীনতা লাভ করে। উনিশ শতকে এর অর্থনীতি অস্ট্রো-হাঙ্গেরি সাম্রাজ্যের অন্তর্ভুক্ত করে নেয়া হয়। ১৯১৮ সালে অস্ট্রো-হাঙ্গেরির পতন ঘটলে লিশটেনস্টাইন সুইজারল্যান্ডের দিকে ঝুঁকে পড়ে। ১৯২১ সালে একটি নতুন সংবিধান প্রণয়ন করা হয় ও জাতীয় মুদ্রা হিসেবে সুইস ফ্রাংকে গ্রহণ করা হয়। ১৯২৪ সালে দেশটি সুইজারল্যান্ডের সাথে একটি শুল্ক, অর্থনৈতিক ও মুদ্রা ইউনিয়ন গঠন করে। বর্তমানে দুই দেশের মধ্যে সীমান্ত উন্মুক্ত। সুইস কর্মকর্তারাই অস্ট্রিয়ার সাথে লিশটেনস্টাইনের সীমান্ত রক্ষা করেন এবং বিদেশে লিশটেনস্টাইনের প্রতিনিধিত্ব করেন। ১৮৬৮ সাল থেকে লিশটেনস্টাইনের কোন সামরিক বাহিনী নেই। বিংশ শতাব্দীর মধ্যভাগ পর্যন্তও লিশটেনস্টাইন ছিল মূলত কৃষকদের একটি জাতি। দেশের সর্বত্র ছোট ছোট গ্রাম ও কৃষি খামার ছড়িয়ে আছে। ২য় বিশ্বযুদ্ধের পর রাজপুত্র ২য় ফ্রান্সিস জোজেফ-এর অধীনে লিশটেনস্টাইন অত্যন্ত কর্মচঞ্চল অর্থনৈতিক সেবা খাতবিশিষ্ট একটি শিল্পোন্নত, সমৃদ্ধ দেশে পরিণত হয়। করের হার নিম্ন বলে এবং কর্পোরেশনগুলির তদারকি আইন শিথিল বলে এখানে দেশ বিদেশের ৭৫ হাজারেরও বেশি কোম্পানি অফিস খুলেছে, যা লিশটেনস্টাইনের মোট জনসংখ্যা ৩৩ হাজারের চেয়েও অনেক বেশি। লিশটেনস্টাইনের বহু ব্যাংক বিদেশী কোম্পানির জন্য বাণিজ্যিক সেবা প্রদান করে থাকে। দেশটি ইউরোপীয় মুক্ত বাণিজ্য চুক্তির অংশীদার (সুইজারল্যান্ডের সাথে বৈসাদৃশ্য লক্ষ্যনীয়) এবং বিশ্বের সবচেয়ে ক্ষুদ্র জার্মানভাষী রাষ্ট্র। ২য় হান্স-আডাম বর্তমানে দেশটির নেতা।  লিশটেনস্টাইনের কারুকার্যময় ডাকটিকেটগুলি বিশ্ববিখ্যাত। পর্যটকেরা এগুলি সংগ্রহ করতে ভালবাসেন এবং এগুলি লিশটেনস্টাইনের জাতীয় আয়ের একটি গুরুত্বপূর্ণ উৎস।   ইতিহাস    রাজনীতি    প্রশাসনিক অঞ্চলসমূহ    ভূগোল  লিশ্‌টেনশ্‌টাইন বিশ্বের দ্বিতীয় দ্বি-স্থলবেষ্টিত দেশ। এর পশ্চিমে সুইজারল্যান্ড ও পূর্বে অস্ট্রিয়া।   অর্থনীতি    জনসংখ্যা    সংস্কৃতি    আরও দেখুন    পাদটীকা    বহিঃসংযোগ     বিষয়শ্রেণী:ইউরোপের রাষ্ট্র বিষয়শ্রেণী:খ্রিস্টান রাষ্ট্র বিষয়শ্রেণী:জাতিসংঘের সদস্য রাষ্ট্র বিষয়শ্রেণী:ইউরোপ কাউন্সিলের সদস্য রাষ্ট্র বিষয়শ্রেণী:ইউরোপীয় মুক্ত বাণিজ্য সমিতির সদস্য রাষ্ট্র বিষয়শ্রেণী:স্থলবেষ্টিত দেশ বিষয়শ্রেণী:কর পরিহার বিষয়শ্রেণী:সার্বভৌম রাষ্ট্র
উত্তর নিকোসিয়া ( ) হল এশিয়ার স্ব ঘোষিত স্বাধীন রাষ্ট্র উত্তর সাইপ্রাস তুর্কি প্রজাতন্ত্রের রাজধানী ও সর্ববৃহৎ শহর। এটি বিভক্ত নিকোসিয়া শহরের উত্তর অংশ, যা নিকোসিয়া তুর্কিশ মিউনিসিপালিটি দ্বারা শাসিত হয়। ২০১১ সালের হিসাব অনুযায়ী উত্তর নিকোসিয়ার মোট জনসংখ্যা ছিল ৬১,৩৭৮ জন এবং সম্পূর্ণ মেট্রোপলিটন এলাকার জনসংখ্যা ছিল ৮২,৫৩৯ জন।  ১৯৬০ এর দশকের সাইপ্রাস আন্ত দ্বন্দ্বের ফলে সাইপ্রাসের রাজধানী নিকোসিয়া বিভক্ত হয় এবং ১৯৬৩ সাল থেকে উত্তর অংশ তুর্কি সাইপ্রিয়টর্স (তুর্কি জাতিগত সাইপ্রাসীয়) ও দক্ষিণ অংশ গ্রিক সাইপ্রিয়টর্স (গ্রিক জাতিগত সাইপ্রাসীয়) দ্বারা নিয়ন্ত্রণ হল।   প্রশাসনিক  রাজধানী হিসাবে উত্তর নিকোসিয়া উত্তর সাইপ্রাসের রাজনৈতিক, অর্থনৈতিক ও সাংস্কৃতিক কেন্দ্র। উত্তর নিকোসিয়ায় উত্তর সাইপ্রাসের সচিবালয় ও মন্ত্রণালয়সমূহ অবস্থিত। শহরটি নিকোসিয়া তুর্কিশ মিউনিসিপালিটির মাধ্যমে শাসিত হয় যা, সাইপ্রাস তুর্কি প্রজাতন্ত্রের সংবিধান দ্বারা স্বীকৃত।  উত্তর নিকোসিয়া মিউনিসিপালিটির বর্তমান মেয়র মেহমেদ হারমানসি, তিনি কমিউনাল ডেমোক্রেসি পার্টি (টিডিপি) থেকে ২০১৪ সালের মেয়র নির্বাচনে ৩৪% ভোটে নির্বাচিত হয়েছিলেন। সিটি কাউন্সিল ২২ সদস্য নিয়ে গঠিত, যারা রিপাবলিকান তুর্কিশ পার্টি থেকে ৮ জন, ন্যাশনাল ইউনিটি পার্টি থেকে ৬ জন, কমিউনাল ডেমোক্রেসি পার্টি থেকে ৬ জন, ডেমোক্রেটিক পার্টি থেকে ১ জন এবং নিউ সাইপ্রাস পার্টি থেকে ১ জন নির্বাচিত হয়েছিলো।   শিক্ষা  উত্তর নিকোসিয়ায় তিনটি বিশ্ববিদ্যালয় রয়েছে, যেগুলো হল - নেয়ার ইস্ট বিশ্ববিদ্যালয়, সাইপ্রাস আন্তর্জাতিক বিশ্ববিদ্যালয় ও মেডিটেরিয়ান কারপাসা বিশ্ববিদ্যালয়। এখানে তুরস্কের আনাদোলা বিশ্ববিদ্যালয়ের শাখা রয়েছে। এছাড়া এখানে দুটি ভোকেশনাল স্কুল (আর্তাতুর্ক অ্যাকাডেমি ও টিচার্স অ্যান্ড পুলিশ অ্যাকাডেমি) রয়েছে যেগুলো বিশ্ববিদ্যালয়ের সমমান।   পরিবহন  উত্তর নিকোসিয়া উত্তর সাইপ্রাসের একটি প্রধান যোগাযোগ কেন্দ্র যা উত্তর সাইপ্রাসের অন্য গুরুত্বপূর্ণ শহরের সাথে যুক্ত। এখানে রয়েছে আধুনিক চার লেন সমৃদ্ধ রাস্তা: ডি-৩০ ফামাগুস্তা থেকে নিকোসিয়ার উপর দিয়ে মরফো গেছে এবং ডি-২৫ নিকোসিয়া থেকে কেরেনিয়া গেছে। এরকান আন্তর্জাতিক বিমানবন্দর আন্তর্জাতিক বিমান যোগাযোগে ব্যবহৃত হয়। উত্তর নিকোসিয়ায় কোন রেলওয়ে যোগাযোগ বা মেট্রোরেল নেই অথবা এরকম কোন পরিকল্পনাও নেই। ২০১১ সালে ট্রাম যোগাযোগের পরিকল্পনা করা হলেও পরে তা বাতিল করা হয়েছিল।   খেলাধুলা  চৌদ্দটি দল নিয়ে গঠিত উত্তর সাইপ্রাসের সবচেয়ে জনপ্রিয় লীগ তুর্কিশ সাইপ্রিয়ট লীগের চারটি দলেরই অবস্থান উত্তর নিকোসিয়া। এখানে বেশ কিছু স্পোর্টস ভেন্যু রয়েছে, তবু তুর্কিশ আর্তাতুর্ক স্টেডিয়াম সবচেয়ে বড় স্টেডিয়াম, যার ধারণ ক্ষমতা ২৮,০০০ হাজার জন।   তথ্যসূত্র   বিষয়শ্রেণী:নিকোসিয়া বিষয়শ্রেণী:এশিয়ার রাজধানী বিষয়শ্রেণী:উত্তর সাইপ্রাস বিষয়শ্রেণী:ইউরোপের রাজধানী
টাইফয়েড টিকা হলো টাইফয়েড জ্বর প্রতিরোধকারী টিকা। কয়েক ধরনের টিকা পাওয়া যায়, যেমন টাইফয়েড কনজুগেট ভ্যাক্সিন (টিসিভি), টিওয়াই২১এ (একটি সজীব মুখে খাওয়ার টিকা) এবং ভি‌আই ক্যাপসুলার পলিস্যাকারাইড ভ্যাক্সিন (একটি অন্তঃক্ষেপণযোগ্য উপ-একক টিকা)। ধরনের উপর নির্ভর করে টাইফয়েড টিকা প্রায় ৫০% থেকে ৮৫% কার্যকর। Vi-rEPA টিকাটি শিশুদের ক্ষেত্রে ফলপ্রসূ।    যে-সব এলাকায় শিশুরা ব্যাপকভাবে টাইফয়েড জ্বরে আক্রান্ত হয়, সে-সব এলাকায় বিশ্ব স্বাস্থ্য সংস্থা সকল শিশুকে টিকা দেওয়ার পরামর্শ দেয়। অন্যথায় তারা উচ্চ ঝুঁকিতে রয়েছে এমন ব্যক্তিদের টিকা দেওয়ার সুপারিশ করে। রোগের প্রাদুর্ভাব কমাতে টিকাদান অভিযান কর্মসূচি গ্রহণ করা যেতে পারে। টিকার উপর নির্ভর করে, প্রতি তিন  থেকে সাত বছরে অতিরিক্ত ডোজের প্রয়োজন হতে পারে। মার্কিন যুক্তরাষ্ট্রে কেবল উচ্চ ঝুঁকিতে রয়েছে এমন ব্যক্তিদের টিকা দেওয়ার সুপারিশ করা হয়, যেমন বিশ্বের যে-সব দেশে টাইফয়েড বেশি হয় সে-সব দেশে ভ্রমণকারী।    এখন পর্যন্ত টাইফয়েডের যে-সব টিকা পাওয়া যায় সেগুলো অত্যন্ত নিরাপদ। ইঞ্জেকশন দেওয়ার স্থানে মৃদু পার্শ্বপ্রতিক্রিয়া দেখা দিতে পারে। এইচআইভি/এইডস আক্রান্ত রোগীদের অন্তঃক্ষেপণযোগ্য টিকা নিরাপদ এবং যতদিন পর্যন্ত উপসর্গ প্রকাশ না পায় ততদিন মুখে খাওয়ার টিকা দেওয়া যাবে। গর্ভাবস্থায় এই টিকা নিয়ে পর্যাপ্ত তথ্য নেই, তবে সজীব নয় এমন টিকা নিরাপদ বলে বিবেচনা করা হয়, তবে সজীব টিকা দেওয়ার সুপারিশ করা হয় না।    প্রথম টাইফয়েড টিকা উদ্ভাবন করেন আলম্রোথ এডওয়ার্ড রাইট, রিশার্ড ফাইফার এবং ভিলহেলম কোল্লে নামক তিন বিজ্ঞানী ১৮৯৬ সালে। তবে পার্শ্ব-প্রতিক্রিয়া থাকায় নতুন উদ্ভাবিত টিকা দেওয়ার সুপারিশ করা হয়। এটিকে বিশ্ব স্বাস্থ্য সংস্থা প্রণীত অপরিহার্য ওষুধের তালিকায় অন্তর্ভুক্ত করা হয়েছে। ২০২৫ সাল থেকে বাংলাদেশে সরকারিভাবে টাইফয়েড টিকা প্রদানের কার্যক্রম শুরু হয়েছে। তথ্যসূত্র   বহিঃসংযোগ     বিষয়শ্রেণী:টাইফয়েড জ্বর বিষয়শ্রেণী:সজীব টিকা বিষয়শ্রেণী:টিকা
সাবির ভাটিয়া (জন্ম ৩০ ডিসেম্বর ১৯৬৮) একজন ভারতীয়-আমেরিকান ব্যবসায়ী। যিনি ওয়েবমেইল কোম্পানি হটমেইল.কমের সহ-প্রতিষ্ঠাতা। ২০২১ সালে তিনি তার সহ-প্রতিষ্ঠাতা আজি আব্রাহামের সাথে শোরিল-এর সহ-প্রতিষ্ঠা করেছিলেন। শোরিল প্রথমে চাকরিপ্রার্থী এবং প্রতিষ্ঠাতাদের জন্য ছোট ভিডিওর মাধ্যমে ব্যবহারকারীদের সংযুক্ত করার উপর দৃষ্টি নিবদ্ধ করেছিল। কিন্তু এখন এটি একটি এআই-চালিত শিক্ষণ প্ল্যাটফর্মে পরিণত হয়েছে।   তথ্যসূত্র    বহিঃসংযোগ     Bronson, Po, "HotMale: Sabeer Bhatia started his company on $300,000 and sold it two years later for $400 million. So, is he lucky, or great?", Wired, Issue 6.12, December 1999    বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:চণ্ডীগড়ের ব্যবসায়ী বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:ভারতীয় বংশোদ্ভূত মার্কিন ব্যক্তি বিষয়শ্রেণী:অ্যাপল ইনকর্পোরেটেডের কর্মচারী বিষয়শ্রেণী:ভারতীয় কোম্পানি প্রতিষ্ঠাতা বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:হার্ডওয়্যার প্রকৌশলী বিষয়শ্রেণী:বিড়লা ইনস্টিটিউট অফ টেকনোলজি অ্যান্ড সায়েন্স, পিলানি প্রাক্তন শিক্ষার্থী বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন প্রধান নির্বাহী বিষয়শ্রেণী:মাইক্রোসফ্ট কর্মী বিষয়শ্রেণী:ভারতীয় হিন্দু বিষয়শ্রেণী:সিন্ধি বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর ভারতীয় প্রকৌশলী বিষয়শ্রেণী:২১শ শতাব্দীর আমেরিকান উদ্ভাবক
আবিদ হোসেন আনসারি () হলেন জম্মু ও কাশ্মীরের একজন ভারতীয় রাজনীতিবিদ এবং ব্যবসায়ী। তিনি জম্মু ও কাশ্মীর পিপলস ডেমোক্রেটিক পার্টির সদস্য হিসেবে জাদিবাল বিধানসভা কেন্দ্র থেকে জম্মু ও কাশ্মীরের বিধানসভার প্রাক্তন সদস্য ছিলেন।   প্রাথমিক জীবন এবং শিক্ষা  আনসারি জম্মু ও কাশ্মীরের শ্রীনগর জেলার বাটমালু থেকে এসেছেন। তিনি মোহাম্মদ জাওয়াদ আনসারির ছেলে। তিনি শ্রীনগরের নওয়া কাদালের সরকারি বালক বিদ্যালয় থেকে দশম শ্রেণী পাস করেন।   কর্মজীবন  ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্র্যাটিক পার্টির প্রতিনিধিত্ব করে আনসারি জাদিবাল বিধানসভা কেন্দ্র থেকে জয়ী হন। ২০১৪ সালে তার ভাই ইফতিখার হোসেন আনসারির মৃত্যুর পর জেকেপিডিপি তাকে মনোনীত করে। ২০১৮ সালের ডিসেম্বরে তিনি জেকেপিডিপির উপর আক্রমণ করেন এবং দল ত্যাগ করেন। তিনি জম্মু ও কাশ্মীর পিপলস কনফারেন্সে যোগ দেন। এছাড়াও তিনি অল জম্মু ও কাশ্মীর শিয়া অ্যাসোসিয়েশনের সাধারণ সম্পাদক।   তথ্যসূত্র   বিষয়শ্রেণী:ভারতীয় শিয়া মুসলিম বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জম্মু ও কাশ্মীর পিপলস কনফারেন্সের রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:শ্রীনগরের রাজনীতিবিদ
জেরোম বেকার (জন্ম ৮ সেপ্টেম্বর ১৯৯১) একজন কানাডীয় প্রাক্তন পেশাদার ফুটবল খেলোয়াড়, যিনি স্ট্রাইকার হিসেবে খেলেছেন।    তথ্যসূত্র   বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ বিষয়শ্রেণী:থাইল্যান্ডে প্রবাসী পুরুষ ফুটবলার বিষয়শ্রেণী:থাইল্যান্ডে কানাডীয় প্রবাসী ক্রীড়াবিদ বিষয়শ্রেণী:জার্মানিতে প্রবাসী পুরুষ ফুটবলার বিষয়শ্রেণী:জার্মানিতে কানাডীয় প্রবাসী ক্রীড়াবিদ বিষয়শ্রেণী:সিঙ্গাপুর প্রিমিয়ার লিগের খেলোয়াড় বিষয়শ্রেণী:সিঙ্গাপুরে প্রবাসী পুরুষ ফুটবলার বিষয়শ্রেণী:সিঙ্গাপুরে কানাডীয় প্রবাসী ক্রীড়াবিদ বিষয়শ্রেণী:টরন্টোর ফুটবলার
ফক্স ব্রডকাস্টিং সংস্থা Corporate name as per:  (full filing)(Fox Broadcasting Company) বা ফক্স (FOX) আমেরিকান বাণিজ্যিক সম্প্রচার ওভার দ্য এয়ার টেলিভিশন নেটওয়ার্ক যা ফক্স কর্পোরেশনের একটি প্রধান সম্পত্তি। নিউ ইয়র্ক সিটির আমেরিকার ১২১১ অ্যাভিনিউতে নেটওয়ার্কটির সদর দফতর রয়েছে, ফক্স ব্রডকাস্টিং সেন্টারে (নিউ ইয়র্কেও) এবং লস অ্যাঞ্জেলেসের ফক্স টেলিভিশন সেন্টারে অতিরিক্ত অফিস রয়েছে।  ১৯৮৬ সালের ৯ অক্টোবর বিগ থ্রি টেলিভিশন নেটওয়ার্কের (এবিসি, সিবিএস এবং এনবিসি) প্রতিযোগী হিসাবে ফক্স চতুর্থ টেলিভিশন নেটওয়ার্কের সবচেয়ে সফল প্রচেষ্টা হয়ে ওঠে। এটি ২০০৪ থেকে ২০১২ পর্যন্ত ১৮-২৪ জনসংখ্যার মধ্যে সর্বাধিক রেটেড ফ্রি-টু এয়ার নেটওয়ার্ক ছিল এবং ২০০৭-০৮ মৌসুমে মোট দর্শকদের মধ্যে সর্বাধিক দেখা আমেরিকান টেলিভিশন নেটওয়ার্ক হিসাবে অবস্থান অর্জন করেছিল।   ইতিহাস    তথ্যসূত্র   বিষয়শ্রেণী:মার্কিন যুক্তরাষ্ট্রের টেলিভিশন নেটওয়ার্ক বিষয়শ্রেণী:নিউ ইয়র্ক সিটি ভিত্তিক সংস্থা বিষয়শ্রেণী:১৯৮৬ সালে প্রতিষ্ঠিত টেলিভিশন চ্যানেল ও স্টেশন বিষয়শ্রেণী:নিউইয়র্ক সিটি ভিত্তিক কোম্পানি
এত্তোরে মায়োরানা ( ; জন্ম ৫ই আগস্ট, ১৯০৬ এবং নিরুদ্দেশ ১৯৩৮) একজন ইতালীয় তাত্ত্বিক পদার্থবিজ্ঞানী যিনি নিউট্রিনোর ভর নিয়ে গবেষণাকর্ম সম্পাদন করেন। রাজনৈতিকভাবে মায়োরানা ইতালীয় ফাশিবাদের (ফ্যাসিবাদ) সমর্থক এবং ইতালির জাতীয় ফাশিবাদী দলের সদস্য ছিলেন। ১৯৩৮ সালের ২৫শে মার্চ তারিখে নাপোলি থেকে পালের্মো যাওয়ার জন্য জাহাজের টিকিট কেনার পর তিনি রহস্যজনক পরিস্থিতিতে নিখোঁজ হন।  মায়োরানা সমীকরণ, মায়োরানা ফার্মিয়ন ও মার্কিন তথ্য প্রযুক্তি প্রতিষ্ঠান মাইক্রোসফটের স্থানিকবৃত্তীয় কিউবিট তৈরির প্রচেষ্টাকারী যন্ত্র মায়োরানা ১ তার নামে নামকরণ করা হয়েছে। ২০০৬ সালে তাঁর স্মরণে মায়োরানা পুরস্কার প্রতিষ্ঠা করা হয়।   আরও দেখুন  ক্লিফোর্ড মডিউল ফানো অনুরণন ই রাগাৎজি দি ভিয়া পানিস্পের্না (চলচ্চিত্র)  লান্ডাউ-জেনার সূত্র সমুদ্রে রহস্যজনকভাবে নিখোঁজ ব্যক্তির তালিকা মায়োরন   তথ্যসূত্র    আরও পড়ুন    — a summary of Majorana's scientific output (in Italian)   — Majorana's collected papers, with English translations and commentary                      , e-               বহিঃসংযোগ                   বিষয়শ্রেণী:মৃত্যুর সাল অজানা বিষয়শ্রেণী:রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯০৬-এ জন্ম বিষয়শ্রেণী:নিখোঁজ ইতালীয় ব্যক্তি বিষয়শ্রেণী:কাতানিয়ার ব্যক্তি বিষয়শ্রেণী:সিসিলির বিজ্ঞানী বিষয়শ্রেণী:২০শ শতাব্দীর ইতালীয় পদার্থবিজ্ঞানী
রেজাউল হক চৌধুরী (জন্ম: ১৪ এপ্রিল ১৯৫৪) বাংলাদেশের কুষ্টিয়া-১ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  জন্ম ও শিক্ষাজীবন রেজাউল হক চৌধুরীর পৈতৃক বাড়ি কুষ্টিয়া জেলার দৌলতপুর উপজেলার সোনাইকুন্ডি গ্রামে। তিনি এইচএসসি পাশ করেছেন।  কর্মজীবন রেজাউল হক চৌধুরী ২০১৪ সালের দশম জাতীয় সংসদ নির্বাচনে তিনি কুষ্টিয়া-১ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন।  ২০২৪ সালের দ্বাদশ জাতীয় সংসদ নির্বাচনে তিনি কুষ্টিয়া-১ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।  তথ্যসূত্র   বহিঃসংযোগ  ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:কুষ্টিয়া জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য
কাংড়া জেলা হল ভারতের হিমাচল প্রদেশ রাজ্যের একটি জেলা। এটি হিমাচল প্রদেশের সবচেয়ে জনবহুল জেলা।  এই জেলার সদর শহর ধরমশালা।   ইতিহাস  ১৮৪৬ সালে প্রথম ইঙ্গ-শিখ যুদ্ধের পর কাংড়া জেলা গঠিত হয়েছিল। এই জেলা ছিল ব্রিটিশ পাঞ্জাব প্রদেশের অংশ। অবিভক্ত কাংড়া জেলায় বর্তমান কাংড়া, হামিপুর, কুল্লু, লাহুল ও স্পিটি জেলা অন্তর্গত ছিল। প্রথমে কাংড়া এই জেলার সদর হলেও ১৮৫৫ সালে জেলাসদর ধর্মশালায় স্থানান্তরিত করা হয়।Kangra District The Imperial Gazetteer of India, v. 14, p. 380. .<ref>Dharamshala The Imperial Gazetteer of India, v. 11, p. 301.</ref>   জনপরিসংখ্যান  ২০১১ সালের জনগণনা অনুসারে, কাংড়া জেলার জনসংখ্যা ১,৫০৭,২২৩, যা গাবন রাষ্ট্র বা মার্কিন যুক্তরাষ্ট্রের হাওয়াই রাজ্যের প্রায় সমান। ভারতের জেলাগুলির মধ্যে এই জেলার স্থান ৩৩১তম। এই জেলার জনঘনত্ব  , ২০০১-১১ দশকে জনসংখ্যা বৃদ্ধির হার ১২.৫৬%.	লিঙ্গানুপাত প্রতি ১০০০ পুরুষে ১০১৩ জন নারী, সাক্ষরতার হার ৮৬.৪৯%.   পাদটীকা    আরও পড়ুন   Hutchinson, J. & J. PH Vogel (1933). History of the Panjab Hill States'', Vol. I. 1st edition: Govt. Printing, Pujab, Lahore, 1933. Reprint 2000. Department of Language and Culture, Himachal Pradesh. Chapter V Kangra State, pp. 99–198.   বহিঃসংযোগ    Kangra District, Official website  Distt Profile  Kangra's History  Temples of Kangra  Kangra Map  Kangra photo gallery    বিষয়শ্রেণী:হিমাচল প্রদেশের জেলা
আলফ্রেড য়ি চো বেল ল্যাব্‌স এর সেমিকন্ডাক্টর রিসার্চের অ্যাডজাঙ্কট ভাইস প্রেসিডেন্ট। তিনি মলিকুলার বীম এপিট্যাক্সি এর জনক হিসেবে পরিচিত। তিনি কোয়ন্টাম ক্যাসকেড লেজারস এর অন্যতম উদ্ভাবক।  জীবনী  চো ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে ১৯৬০ সালে বিএস, ১৯৬১ সালে এমএস এবং ১৯৬৮ সালে পিএইচডি ডিগ্রি অর্জন করেন। http://www.ieeeghn.org/wiki/index.php/Alfred_Y._Cho   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:মার্কিন তড়িৎ প্রকৌশলী বিষয়শ্রেণী:মার্কিন উদ্ভাবক বিষয়শ্রেণী:অর্ধপরিবাহী কলকৌশল নির্মাণ বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:আইইইই মেডেল অব অনার বিজয়ী বিষয়শ্রেণী:এলিয়ট ক্রেসন পদক বিজয়ী বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
চুকচি সাগর বা চুকোৎস্ক সাগর () উত্তর মহাসাগরের দক্ষিণাংশের একটি প্রান্তিক সাগর। এটি পশ্চিমে লং প্রণালী, পূর্বে আলাস্কার পয়েন্ট ব্যারো (যার ওপারে বোফর্ট সাগর), দক্ষিণে বেরিং প্রণালী (যার দক্ষিণে বেরিং সাগর) দ্বারা সীমায়িত। রাশিয়ার উয়েলেন চুকচি সাগরের প্রধান সমুদ্রবন্দর। আন্তর্জাতিক তারিখরেখাটি উত্তর-পশ্চিম থেকে দক্ষিণ-পূর্ব দিকে চুকচি সাগরকে অতিক্রম করেছে।  সাগরটির আনুমানিক আয়তন প্রায় ৬ লক্ষ বর্গকিলোমিটার। এটি বছরে মাত্র চার মাস নাব্য তথা জাহাজ চলাচলের জন্য উপযুক্ত থাকে। সাগরটিকে চুকোৎকা উপদ্বীপে বসবাসকারী চুকচি জাতির নামে নামকরণ করা হয়েছে। উপকূলীয় চুকচি সম্প্রদায়ের লোকেরা ঐতিহ্যগতভাবে শীতল এই সাগরটিতে মাছ ধরা, তিমি ও সিন্ধুঘোটক শিকারের কাজে রত ছিল।  চুকচি সাগরের মহীসোপানে সর্বোচ্চ প্রায় ৩ হাজার কোটি ব্যারেল খনিজ তেল ও প্রাকৃতিক গ্যাসের ভাণ্ডার রয়েছে বলে ধারণা করা হয়।  তথ্যসূত্র  বিষয়শ্রেণী:মার্কিন যুক্তরাষ্ট্রের সাগর বিষয়শ্রেণী:রাশিয়ার সাগর বিষয়শ্রেণী:উত্তর মহাসাগরের সাগর বিষয়শ্রেণী:এশিয়ার সাগর বিষয়শ্রেণী:উত্তর আমেরিকার সাগর
সোবিয়া খান (জন্ম ২৪ জুন ১৯৯১) হলেন একজন পাকিস্তানি চলচ্চিত্র অভিনেত্রী  যিনি মূলত পশতু চলচ্চিত্রের পাশাপাশি  পাঞ্জাবি এবং উর্দু চলচ্চিত্রে অভিনয়ের জন্য সুপরিচিত।   ব্যক্তিগত জীবন  সোবিয়া ১৯৯১ সালের (বা ১৯৯৪ সালে) ২৪ জুন পাকিস্তানের করাচিতে জন্মগ্রহণ করেছিলেন।سچ بولا،27سال کی ہوگئی:صوبیہ خان , Daily Dunya   ২০১৮ সালের মে মাসে তিনি পাকিস্তানি ক্রিকেটার উসমান কাদিরকে বিয়ে করেছেন।   কর্মজীবন  সোবিয়া আল-হামরাতে একটি মঞ্চ নাটক দিয়ে তার শৈল্পিক কর্মজীবন শুরু করেছিলেন, এরপর থেকে তিনি একাধারে থিয়েটার, টিভি ধারাবাহিক এবং চলচ্চিত্রে কাজ চালিয়ে যাচ্ছেন।   তথ্যসূত্র   বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:পশতু চলচ্চিত্র অভিনেত্রী বিষয়শ্রেণী:করাচির অভিনেত্রী
অ্যাবিসোব্রোটুলা গ্যালাথি () হচ্ছে ওফাইডিডি পরিবারভুক্ত কুস্ক বাইন পরিবারভুক্ত একটি মাছ। এটি অ্যাবিসোব্রোটুলা গণের একমাত্র প্রজাতি। সমুদ্রের সবচেয়ে গভীর প্রাপ্ত মাছ হিসেবে এটি বিবেচিত। ১৯৭০ সালে এদের একটি সদস্যকে পুয়ের্টো রিকো খাতে, সমুদ্রের ৮,৩৭০ মিটার (২৭,৪৫৩ ফুট) গভীরে দেখতে পাওয়া যায়—যা এখন পর্যন্ত সমুদ্রের গভীরতম অংশে প্রাপ্ত মাছের রেকর্ড। প্রাণীবিদ স্টেইগার প্রদত্ত এই মাছের প্রথম উদাহরণটি ছিলে ভুল, এবং ১৯৭৭ সালে এর সঠিক উদাহরণটি প্রদান করেন প্রাণীবিদ জরগেন নিলসেন। এই মাছের প্রথম উপাত্তটি সংগ্রহ করে গবেষণা জাহাজ গ্যালাথি, এবং এর নাম অনুসারেই এ মাছের প্রজাতির নামকারণ গ্যালাথি করা হয়।  মোটামুটি অপ্রচলিত হলেও সকল গ্রীষ্মমণ্ডলীয় ও নাতিশীতোষ্ণ মহাসাগরেই এই মাছের অস্তিত্ব আছে বলে জানা যায়। সমুদ্রের অ্যাবিসাল জোন ও হ্যাডাল জোনের নিচ থেকে, প্রায় ৩,১১০ মিটার (১০,২০৩ ফুট) গভীরতা থেকে এর বিচরণক্ষেত্র শুরু। যদিও প্রচলিতভাবে এটি সমুদ্রের নিম্নগামী তবুও এদের এক সদস্যকে পানামা উপসাগরে পানির তূলনামূলক উপরিভাগ থেকে ধরা হয়েছিলো।   খ্যাদ্যাভাস  এর খাদ্যতালিকায় রয়েছে পলিকিট ওয়ার্ম ও ক্রাস্টাশানের মতো যথাক্রমে অ্যানিলিডা ও আর্থ্রোপোডা পরিবারভুক্ত কীট। এদের বংশবৃদ্ধি হয় ওভিপ্যারোয়াস প্রক্রিয়ায়, অর্থাৎ এরা ডিমপাড়ে এবং ডিম থেকে বাচ্চা হয়। এদের ডিম জিলেটিনের মতো আঠালো পদার্থ দ্বারা পরস্পরের সাথে যুক্ত থাকে।   তথ্যসূত্র   বিষয়শ্রেণী:গভীর সমুদ্রের মাছ বিষয়শ্রেণী:আটলান্টিক মহাসাগরের মাছ বিষয়শ্রেণী:ভারত মহাসাগরের মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:১৯৭৭-এ বর্ণিত মাছ
প্রধান গ্রহণী পিড়িকা (প্যাপিলা অফ ভাটার) গ্রহণীতে অবস্থিত একটি গোলাকার অভিক্ষেপ যেখানে সাধারণ পিত্তনালী ও অগ্ন্যাশয় নালী উন্মুক্ত হয়। বেশিরভাগ মানুষের জন্য, পিত্ত ও অন্যান্য পরিপাক-সহায়ক এনজাইম নিঃসরণের প্রাথমিক ব্যবস্থা এই প্রধান গ্রহণী পিড়িকা।  গঠন  প্রধান গ্রহণী পিড়িকা গ্রহণীর দ্বিতীয় অংশে অবস্থিত, পাইলোরাস থেকে ৭-১০ সেন্টিমিটার দূরে, দ্বিতীয় বা তৃতীয় কশেরুকার সমতলে। এটি অড্ডির স্ফিংটার নামক একটি বৃত্তাকার পেশি দ্বারা বেষ্টিত এবং ভাটারের অ্যাম্পুলা থেকে অগ্ন্যাশয় নালী ও পিত্ততন্ত্রের মিশ্রিত অগ্ন্যাশয় এনজাইম ও পিত্ত গ্রহণ করে। অগ্রান্ত্র ও মধ্যান্ত্রের সংযোগস্থল সরাসরি প্রধান গ্রহণী পিড়িকার নিচে অবস্থিত।  প্রধান গ্রহণী পিড়িকা লুমেনে এক সেন্টিমিটারেরও কম অভিক্ষিপ্ত হয়। এটি গোলাকার এবং প্রায়শই পিড়িকার ঊর্ধ্বপাশে একটি ভাঁজ দ্বারা আবৃত থাকে; অর্থাৎ যে পাশটি পাকস্থলী থেকে উপাদান গ্রহণ করে।  প্রধান গ্রহণী পিড়িকা শ্লৈষ্মিক ঝিল্লির একটি ভাঁজের ভিতর থেকে দৃশ্যমান। গৌণ গ্রহণী পিড়িকা প্রায় ২ সেন্টিমিটার проксиimal অবস্থিত।  বৈচিত্র্য প্রধান গ্রহণী পিড়িকা মাঝে মাঝে অবরোহী ও অনুভূমিক গ্রহণীর সংযোগস্থলে বা গ্রহণীর অনুভূমিক অংশে পাওয়া যায়; ১০০০ জনের একটি গবেষণায় যথাক্রমে ১২% ও ৮% ক্ষেত্রে এটি পর্যবেক্ষিত হয়েছে। গ্রহণীর তৃতীয় অংশে, এটি L2-3 কশেরুকার সমতলে থাকতে পারে এবং প্রায় ১০% মানুষের ক্ষেত্রে এটি পিত্ত গ্রহণ করে না। এছাড়া, অল্প সংখ্যক মানুষের জন্য, অগ্ন্যাশয়ের নিষ্কাশনের প্রাথমিক পিড়িকা প্রকৃতপক্ষে সহায়ক অগ্ন্যাশয় নালী হতে পারে।  কাজ অগ্ন্যাশয়ের এনজাইম ও পিত্ত অগ্ন্যাশয় নালী ও পিত্ততন্ত্র থেকে গ্রহণীতে নিষ্কাশিত হয়। এটি খাদ্য পরিপাকে সহায়তা করে; বিশেষ করে প্রোটিন (অগ্ন্যাশয় এনজাইম) এবং চর্বি-দ্রবণীয় ভিটামিন (পিত্ত)।  চিকিৎসাগত তাৎপর্য গৌণ পিড়িকা সান্তোরিনির নালী নিষ্কাশন করে, যা প্রধান পিড়িকার তুলনায় ঊর্ধ্বে অবস্থিত। অগ্ন্যাশয় বিভাজনে, যেখানে গৌণ পিড়িকা অগ্ন্যাশয় নিঃসরণের বড় অংশ নিষ্কাশন করে এবং প্রধান পিড়িকা অল্প অংশ নিষ্কাশন করে (স্বাভাবিকের বিপরীত), সান্তোরিনিসিল বিকাশ লাভ করতে পারে, যার ফলে নিঃসরণে বাধা/প্রতিপ্রবাহ সৃষ্টি হয়ে অগ্ন্যাশয়প্রদাহ হয়।  ইতিহাস প্রধান গ্রহণী পিড়িকা প্রথম ১৬৮৫ সালে গটফ্রিড বিডলু চিত্রিত করেছিলেন, যদিও এটি কখনও কখনও আব্রাহাম ভাটারের নামানুসারে ভাটারের পিড়িকা নামে পরিচিত।  আরও দেখুন   অড্ডির স্ফিংটার  সাধারণ পিত্তনালী  অগ্ন্যাশয় নালী  ভাটারের অ্যাম্পুলা তথ্যসূত্র  বহিঃসংযোগ        বিষয়শ্রেণী:পরিপাকতন্ত্র
সাইফুর রহমান ভান্ডারী (রাজ) বাংলাদেশের বগুড়া জেলার রাজনীতিবিদ, ব্যবসায়ী ও বগুড়া-৬ আসনের সাবেক সংসদ সদস্য।   জন্ম  সাইফুর রহমান ভান্ডারী বগুড়া জেলার সদর উপজেলায় জন্মগ্রহণ করেন।   রাজনৈতিক জীবন  সাইফুর রহমান ভান্ডারী ১৯৮৮ সালের চতুর্থ জাতীয় সংসদ নির্বাচনে বগুড়া-৬ আসন থেকে স্বতন্ত্র ভাবে সংসদ সদস্য নির্বাচিত হয়েছিলেন। তিনি বগুড়ার সুপরিচিত শিল্প গ্রুপ ভান্ডারী শিল্প পরিবারের ছেলে। ২০১৯ সালের উপনির্বাচনেও তিনি স্বতন্ত্র প্রার্থী হয়েছিলেন। তিনি বগুড়া ডিস্ট্রিক্ট অ্যাসোসিয়েশনের প্রতিষ্ঠাতা সভাপতি ও বর্তমান উপদেষ্টা।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বগুড়া জেলার রাজনীতিবিদ বিষয়শ্রেণী:স্বতন্ত্র রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বগুড়া জেলার ব্যক্তি